Сергей Брин

Сергей Брин (орос. Сергей Брин, англи. Sergey Brin ; 1973 оны 8 сарын 21-нд Москва хотод төрсөн) нь Орос гаралтай Америкийн тооцон бодох шинжлэх ухааны эрдэмтэн, бизнесмэнEncyclopædia Britannica almanac 2008, (2008) pg. 40 бөгөөд өөрийн бүтээсэн хайлтын систем, онлайн сурталчилгааны технологидоо тулгуурлан, Ларри Пэйжтэй хамт дэлхийн хамгийн том интернэтийн компани болох Гүүгл компани байгуулснаараа алдаршсан хүн юмJung Yeon-Je , May 30, 2007.

Форбсын үзэж буйгаар 2025 оны 10-р сарын байдлаар Сергей Брин 110 тэрбум ам.долларын хөрөнгөөр ​​дэлхийн хамгийн баян хүмүүсийн 8-рт жагсаж байгаа ажээ.

 Намтар 
1979 онд Сергей Бринийг 6 настай байхад нь еврей гаралтай зөвлөлтийн иргэд болох эцэг Сергей Михайлович Брин (1948 онд төрсөн), эх Евгения Валентиновна Брин (1949 онд төрсөн) нар хүүгийнхээ хамт АНУ руу цагаачилжээ. Тэрээр Коллеж Парк дахь Мэрилэндийн их сургуульд бакалаврын зэрэг хамгаалсныхаа дараа эцэг, өвөг эцгийнхээ мөрөөр математик, мэдээллийн технологийн чиглэлээр суралцаж, чингэхдээ тооцон бодох шинжлэх ухаанаар давхар мэргэшжээ. Төгссөнийхөө дараа Стэнфордын Их сургууль руу шилжиж, 1993 онд бакалавр аваад тооцон бодох шинжлэх ухааны докторын зэрэг горилон суралцаж байхдаа Ларри Пэйжтэй танилцан нөхөрлөжээ. Тэд дотуур байрны өрөөндөө хямдхан компьютер тавьж, түүний боловсруулсан  мэдээлэл олборлох системд үндэслэн хайлтын системийг бий болгох судалгааны ажлаа хийж эхэлсэн байна. Тэрхүү програм нь Стэнфордод алдаршсанаар тэд докторын зэрэг хамгаалахаа больж, Google компаниа 1998 онд байгуулан, гараж хөлслөн ажиллаж эхэлжээ.

1990 оны зун эцгийнхээ хамт төрсөн Зөвлөлт улсад солилцооны журмаар түр ирээд буцсаны дараа эцэгтээ хандан "Биднийг энэ улсаас АНУ руу авч явсан танд баярлалаа" гэж байжээ.  

 Нийгмийн ажил 
Сергей Брин нь Америкийн тэргүүлэх эрдэм шинжилгээний сэтгүүлд олон арван нийтлэл бичсэнээс гадна дотоодын болон олон улсын шинжлэх ухаан, бизнес, технологийн форумд үе үе илтгэл тавьдаг. Тэрээр хэвлэл, телевизээр байнга ярьдаг бөгөөд хайлтын технологи, мэдээллийн технологийн салбарын талаарх өөрийн үзэл бодлыг ярьдаг.

Сергей Бриний компани асар их буяны хөрөнгө оруулалт хийдэг. Тус компанийг үүсгэн байгуулагчид энэ зорилгод ирээдүйн хорин жилийн хугацаанд 20 тэрбум доллар зарцуулна гэж мэдэгдэж байжээ.

2011 оны 11-р сард Сергей Брин "Википедия" төслийг хөгжүүлэхэд 500 мянган ам.доллар хандивласан байна. 

 Эшлэл 

Ангилал:1973 онд төрсөн
Ангилал:АНУ-ын бизнесмен